Godtemplaridrettslaget

Godtemplaridrettslaget (GIL) i Tromsø ble stiftet 22. februar 1939 med utspring i avholdsbevegelsen. Klubben hadde aktivitet innen fotball, håndball, orientering og ski. Seniorlaget i fotball for menn, som hadde hjemmebane på Templarheimen, spilte i 1953 og 1954 i kretsserie A, som da var den høyeste divisjonen i Tromsø og Omegn fotballkrets. I 1956 nådde GIL 3. runde i den nordnorske cupen. Godtemplaridrettslaget trakk seniorlaget fra serien etter sesongen 1960, på grunn av mangel på spillere, og året etter ble idrettslaget i praksis nedlagt.

Kilder
Bladet Tromsø: Godtemplaridrettslagets fotballgutter (19. august 2010, arkivert hos Retriever Norge)
Bladet Tromsø: Damehåndballens pionerer (28. juli 2010, arkivert hos Retriever Norge)
Asbjørn Halvorsen, Alf Eriksen (red.): Norges fotball-leksikon. Bind II. Prent, Oslo 1948 (s. 406, digitalisert av Nasjonalbiblioteket)
Jonny Hansen (red.): I "futtbollens" tjeneste - 75 år med Troms Fotballkrets. Troms Fotballkrets, Tromsø 1994 (flere sider, digitalisert av Nasjonalbiblioteket)

Idrettslag i Tromsø
Idrettslag etablert i 1939
Tidligere idrettslag i Norge
Fotballag i Tromsø
Fotballag etablert i 1939
Tidligere fotballag i Norge
Opphør i 1961